<classify> Moja ya hatua anazokusudia kuchukua waziri huyo ni kuzungumza na Mamlaka ya Mapato Tanzania TRA ili kuangalia uwezekano wa kuziondolea kodi.Dk Mukangara aliyasema hayo Jumatatu wiki hiikwenye sherehe za utoaji wa tuzo kwa Wanamichezo 10 waliofanya vizuri katika kipindi cha miaka 10 ya utawala wa Rais Jakaya Kikwete zilizoandaliwa na Chama cha Waandishi wa Habari za Michezo Tanzania TASWA.Kauli ya Waziri huyo imekuja baada ya Chama cha Soka mkoa wa Mwanza kupitia Taswa kuomba Serikali iwaondolee kodi ya nyasi hizo zilizokwama bandarini kwa takribani mwaka mmoja sasa kutokana na chama hicho kukosa fedha ya kulipia kodi. Hakikutajwa kiasi cha kodi inayopaswa kulipwa.Kuhusu nyasi zilizokwama bandarini tayari tunafuatilia na kuzungumza na TRA watuondolee kodi tuweze kuzipata na kuziita Jakaya kama ambavyo mmeomba, alisema.Awali, Mwenyekiti wa Taswa, Juma Pinto aliomba msamaha wa kodi wa nyasi hizo zilizotolewa msaada na Shirikisho la Soka Duniani FIFA kwa ajili ya maendeleo ya michezo hasa katika ujenzi wa uwanja wa kisasa Nyamagana, Mwanza. Alisema ikiwa ombi hilo litafanikiwa nyasi hizo zitaitwa Kikwete na sio bandia tena.  <topic>: MICHEZO 